Κράσναγια Πολιάνα

Η Κράσναγια Πολιάνα (ρωσικά: Красная Поляна, αμπχαζικά: Гәбаадәы, Gwbaadwy) είναι ένας οικισμός αστικού τύπου της Ρωσίας και μέρος του Κράι Κρασνοντάρ. Το 2010 ο πληθυσμός του οικισμού ανερχόταν στους 4.598 κατοίκους.

Βρίσκεται στον Δυτικό Καύκασο και φιλοξενεί το νέο αλπικό χιονοδρομικό κέντρο Ρόσα Χούτορ (Rosa Khutor, Ро́за Ху́тор), με το υψόμετρο της βάσης να είναι στα 560 μέτρα. Το θέρετρο φιλοξένησε τις αλπικές και σκανδιναβικές διοργανώσεις των Χειμερινών Ολυμπιακών Αγώνων του 2014 του Σότσι, έχοντας φιλοξενήσει προηγουμένως αλπικές διοργανώσεις του Παγκοσμίου Κυπέλλου από τον Φεβρουάριο του 2012, δύο χρόνια νωρίτερα.

 Ετυμολογία 
Το όνομα «Κράσναγια Πολιάνα» (κυριολεκτικά Κόκκινο Ξέφωτο) δόθηκε από τους Έλληνες αποίκους το 1878 λόγω της πυκνής υπερβλάστησης φτέρων, τα φύλλα των οποίων είχαν ένα κοκκινωπό-καφέ χρώμα το φθινόπωρο."Знай свой край. Словарь географических названий Краснодарского края." Составитель: И. П. Лотышев. Краснодарское книжное издательство, 1974.  Ο Γουόλτερ Ρίτσμοντ, ιστορικός της γενοκτονίας των Κιρκάσιων, σημειώνει ότι η Κράσναγια Πολιάνα ονομάστηκε έτσι από την τελευταία αντίσταση της φυλής Αμπχάζι Αχτσιψού, από την οποία πολλοί σκοτώθηκαν εκεί το 1864.Walter Richmond, The Circassian Genocide, Introduction, Kindle location 36

 Ιστορία 
Τη δεκαετία του 1860, το χωριό ήταν γνωστό ως Κμπάαντε και κατοικούταν από Αμπχάζιους και Κιρκάσιους. Το 1864 στην περιοχή έλαβε μέρος μια από τις τελευταίες μάχες του Ρωσο-Κιρκασιανού πολέμου. Το χωριό έγινε τόπος σφαγής, όπου οι ρωσικές δυνάμεις εξόντωσαν τους αφοπλισμένους Κιρκάσιους και τις οικογένειές τους, καθώς προσπαθούσαν να υποχωρήσουν.

Το 1878, στο εγκαταλελειμμένο χωριό Κμπάαντε έφτασαν Ελληνοπόντιοι άποικοι από την περιοχή της Σταυρούπολης. Στο χωριό λειτουργούσε σχολείο στην Ελληνική γλώσσα μέχρι το 1938, όταν έκλεισε με την απόφαση των σοβιετικών Αρχών.Βασίλης Τσενκελίδης, Μαρία Καριπίδη (Καρίμποβα): 98 χρόνια ζωής στο ελληνικό χωριό Κράσναγια Πολιάνα του Καυκάσου, pontosnews, 20 Φεβρουαρίου 2024 Από τους Έλληνες χτίστηκε επίσης ο Ιερός Ναός του Άγιου Χαράλαμπου που λειτουργεί μέχρι και σήμερα. Η εκκλησία του Άγιου Χαράλαμπου γκρεμίστηκε κατά την διάρκεια της ηγεσίας του Νικίτα Χρουστσόφ την δεκαετία του 1960 και ξαναχτίστηκε αργότερα.

Σήμερα, αρκετοί κάτοικοι μιλάνε ακόμα ελληνικά και αρκετές επιχειρήσεις και εστιατόρια της περιοχής έχουν ελληνικά ονόματα και σερβίρουν και ελληνικά φαγητά.Greeks in Sochi, sochi-travel.info, 20 Ιανουαρίου 2014

 Παραπομπές 

 Εξωτερικοί σύνδεσμοι 


Κατηγορία:Πόλεις του Κράι του Κρασνοντάρ
Κατηγορία:Ελληνική διασπορά στη Ρωσία